Marion Eloise Dupont

### อาชีพ

วิศวกรซ่อมบำรุง Victorious Crystalวิศวกรออกแบบเครื่องจักรผลิตขนม Boulanger Mechanical Industryเจ้าของคุกกี้ MarionBake

### คนรัก

มิคาเอล แอนเดอร์เซน (Loop-O/Afterloop)

**มาริยง เอลัว ดูปองต์** เป็นวิศวกรสาวตำแหน่งหัวหน้าช่างบำรุงรักษาประจำ Victorious Crystal และในขณะเดียวกันก็เป็นเจ้าของกิจการคุกกี้คุณย่า (**Grand'mere Cookies)** ที่สืบทอดมาจากสูตรลับประจำตระกูลของคุณย่าเธอจากดินแดนเก่าที่จากมาอีกด้วย

## ประวัติ

มาริยงเกิดและเติบโตในดินแดนสหพันธรัฐฟรองเซ่ ซึ่งอยู่ติดชายแดนตะวันตกของจักรวรรดิ █████ พ่อของเธอเป็นเจ้าหน้าที่ข่าวกรอง และมีแม่เป็นอาจารย์ในวิทยาลัยเทคนิค

ในช่วงที่ยังเรียนอยู่ชั้นประถมศึกษา ทางบ้านได้ย้ายไปอยู่ที่รัฐทางตอนใต้ (Südstaat) ของจักรวรรดิ █████ ที่มิลาน และสองปีสุดท้ายที่เวโรนา ก่อนที่จะกลับมาเรียนชั้นมัธยมที่สหพันธรัฐ

หลังจากเรียนจบชั้นมัธยมศึกษา มาริยงได้รับทุนศึกษาต่อด้านวิศวกรรมเครื่องกลในสถาบันเทคโนโลยีชั้นนำของไซเนีย แต่เมื่อเรียนจนถึงปีสามก็ได้พบข่าวร้ายที่สุดในชีวิต นั่นคือพ่อแม่ของเธอเสียชีวิตแล้วหลังจากเปิดศึกที่แนวหน้าชายแดนตะวันตกเพียงไม่กี่เดือน และมาริยงก็ไม่มีโอกาสได้กลับบ้านเกิดเมืองนอนของตัวเองอีกเลย

ด้วยความคิดถึงครอบครัว และยังคงเก็บสูตรทำอาหารของแม่และย่าเอาไว้ มาริยงจึงตัดสินใจทำบล็อกเกี่ยวกับการทำอาหาร ควบคู่ไปกับการทำงานหลักเป็นวิศวกร ซึ่งก่อนที่จะได้งานที่ Victorious Crystal มาริยงเคยทำงานมาแล้วหลายที่ ก่อนที่จะเริ่มจุดประกายไอเดียเมื่อทำคุกกี้ให้กับเพื่อนร่วมงานและผู้บริหาร จนได้รับคำชมว่าน่าจะขายคุกกี้

แต่ด้วยความที่ทำงานประจำ มาริยงไม่สามารถทิ้งอนาคตอันสดใสไปกับการขายคุกกี้ได้ เธอจึงสร้างหุ่นยนต์และเครื่องจักรที่สามารถผลิดคุกกี้ออกมาได้ และด้วยการวางระบบโลจิสติกที่ซับซ้อนได้ด้วยตนเอง คุกกี้คุณย่าของมาริยงจึงวางขายและเป็นที่นิยมของชาวไซเนียได้โดยที่เธอไม่จำเป็นต้องลาออกจากงาน

ภายหลังจาก Loop-VII มาริยงตกงานพร้อมกับมิคาเอลด้วยสาเหตุเรื่องชู้สาวที่เธอมีกับเอลเลียต CEO ของ Victorious Crystal ที่เป็นเหตุให้อีกฝ่ายลงมือป่วนเมืองจนเกือบทำให้งานของแอรีแอดเน่ต้องถูกทำลาย แต่เพราะว่าเธอเองก็วนเวียนอยู่แค่ในช่วง 1-14 สิงหาคมและมีธุรกิจส่วนตัวจึงไม่เดือดร้อนอะไรนัก (แต่ถึงอย่างนั้นก็เจ็บใจกับความผิดที่ไม่ได้ก่อ และต้องกลับไปพัวพันกับชีวิตของมิคาเอลในที่สุด)

## ความสัมพันธ์

### Loop-O

ใน Loop-O มาริยงไม่ได้ชื่นชอบกับการที่เอลเลียตตามตื๊อตามจีบทั้งที่รู้ว่าเขามีเมียมีลูกอยู่แล้ว แต่ทำอะไรไม่ได้มาก จนกระทั่งมิคาเอลเข้ามาเป็นวิศวกรคนใหม่และเข้ามาช่วยกันเธอออกไปจากเขา แถมยังชื่นชอบคุกกี้ฝีมือตัวเอง ทั้งสองจึงตัดสินใจคบหากันในเวลาไม่นาน แม้ว่าในภายหลังเอลเลียตจะพยายามแฉว่ามิคกี้เป็นสายลับจากจักรวรรดิ █████ แต่มาริยงก็ให้อภัย อาจด้วยความรักและรู้ว่าเขาเองก็ถูกครอบครัวบีบบังคับให้เลือกเส้นทางนี้ และในท้ายที่สุด ทั้งมิคาเอลและมาริยงก็เสียชีวิตในช่วงเดือนตุลาคม 23XX ก่อนที่ไซเนียจะล่มสลายเพียงสองเดือน จากการถูกสายลับอีกคนของจักรวรรดิ █████ ตามเก็บ

### Loop-I to Loop-VII

ในระบบลูปปัจจุบัน มาริยงไม่ได้สำรองข้อมูลของตัวเองลงคริสตัลชาฟท์ (เนื่องจากตายก่อนจะทำการสำรอง) ความทรงจำของเธอจึงย้อนกลับไปเป็นก่อนหน้าที่จะรู้จักกับมิคาเอล ดังนั้นพอเขาเข้ามาพูดจาอะไรแปลกๆ แถมเอลเลียตยังบอกว่าเธอเคยเป็นคนรักของเขามาก่อน มาริยงจึงรู้สึกกลัวจนต้องพึ่งพาเอลเลียตที่เข้ามาเป็นอัศวินม้าขาว ก่อนที่จะพัฒนาเป็นความรัก(?) แล้วเกิดเหตุการณ์ใน Loop-VII สืบต่อมา

มิคาเอลพยายามขัดขวางเธอและเอลเลียตทุกวิถีทาง ในท้ายที่สุดเขาได้จับคนคู่นี้เป็นตัวประกัน และทำในสิ่งที่เกือบจะทำลายบ้านเมือง ซึ่งท้ายที่สุด แอรีแอดเน่จึงตัดสินใจไล่ทั้งเธอและมิคาเอลออกจาก Victorious Crystal เป็นการถาวร

### Loop-VIII to Loop-XX

ใน Loop-VIII มาริยงรู้สึกโกรธแค้นกับการถูกไล่ออกทั้งที่ตนเองไม่ได้ทำอะไรผิด (ยกเว้นเรื่องชู้สาวกับ CEO) เธอจึงหาปืนมายิงมิคาเอลทิ้ง แต่นั่นก็ไม่ได้ช่วยให้ปัญหาที่มีหมดลงไปได้ หลังจากนั้นเธอได้พบกับเขาที่ไม่ถือสาเรื่องถูกโดนยิงส่งข้ามลูป ซ้ำยังช่วยชีวิตเธอจากแก๊งลักเด็กใน Loop-IX

ก่อนจะพบว่ามิคกี้ยังคงตามซื้อคุกกี้ของเธอทุกลูปและขายตรงผ่านเว็บบอร์ดของไซเนีย มาริยงจึงเริ่มยอมเปิดใจทำความรู้จักกับเขาใหม่อีกครั้งหนึ่ง

หลังจากนั้นมาริยงพยายามตัดใจจากเอลเลียต ซึ่งไม่นานนักก็ทำได้เพราะได้ยินว่าเขาได้เด็กใหม่ในสังกัดแทนที่เธอแล้ว มาริยงที่ได้ยินข่าวก็รู้สึกไร้ค่ามาก พอๆ กับตอนที่เธอเลิกกับแฟนคนแรกที่คบกันมาถึงเจ็ดปี ท้ายที่สุดแล้วเมื่อได้งานใหม่ในบริษัทที่วิจัยการเครื่องจักรผลิตขนมหวานอย่าง Boulanger Mechanical Industry เธอก็พบว่ามิคาเอลเป็นสมาชิกกลุ่มคอร์นฟลาวเวอร์ และเธอก็ไม่ได้ถือสาเรื่องอดีตของเขาอีกต่อไป

ใน Loop-XX เธอกลับไปช่วยภารกิจช่วยเหลืออมนุษย์ที่ถูกทางไซป้าตามล่า ร่วมกับมิคาเอลและอดีตหัวหน้าจาก Victorious Crystal ก่อนจะถูกไซป้าจับกุมตัวไว้ และสังหารพร้อมกับมิคาเอลในช่วงรุ่งสางของวันที่ 8 สิงหาคม ระหว่างนั้นเธอได้พบความจริงเรื่องความทรงจำของมิคาเอลใน Loop-O อีกด้วย

### Afterloop

หลังจากพบว่าตื่นมาในวันที่ 15 สิงหาคม มาริยงก็พบว่าตนเองยังจำเรื่องราวภายในลูปได้ แต่ไม่แน่ใจเรื่องราวระหว่างนั้น สิ่งที่เปลี่ยนไปคือมิคาเอลจำเธอไม่ได้ แต่ภายหลังได้พบว่าเขาจงใจทำเป็นจำเธอไม่ได้จนกระทั่งแจ้งข่าวว่าเธอลาออกจาก Victorious Crystal เพื่อไปทำงานที่ Boulanger Mechanical Industry และทั้งสองก็ปรับความเข้าใจกันได้ในที่สุด

แม้ว่ามาริยงจะตัดสินใจไม่แต่งงาน เนื่องจากประวัติของมิคาเอล แต่ก็อยู่กินกับเขาไปเรื่อยๆ โดยที่ไม่ได้สนใจใครอีกเลยนอกจากงานและคุกกี้คุณย่า หลังจากหลุดลูปมาสองปี พวกเขาก็มีลูกชายด้วยกันหนึ่งคน

## External Link

* [MarixMicky : Lost memory til the end] สตอรี่ของมาริยงและมิคาเอลตั้งแต่ Loop-O จนถึงโลกจำลอง